Wan de 1ê teşrîna peyêne de polîsan eştibi keyeyan ser. Hemşaredara Qezaya Serayî ya Wanî Cazîye Dumane zî tede 14 cinîyê sîyasetmedarî amebî destbendkerdene. 4 rojan ra pey sîyasetmedarê cinîyî asayîşî ra amey vetene û seba îfadedayîşî ameyî berdene bi mehkeme.
Sîyasetmedarê cinîyî bi îdîaya "wareyê cinîyanê PKK/KCKyî de xebitîyenê" yenê sucdarkerdene. Waştişê Wezaretê Karanê Zereyî ser o 2ê teşrîna peyêne de  herinda Hemşaredara Serayî Cazîye Dumane de qeyûm tayîn bibi.
